KIRJALLINEN KYSYMYS E-2424/01 esittäjä(t): Michiel van Hulten (PSE) ja Ieke van den Burg (PSE) komissiolle. ESR:n toteutus Alankomaissa 1994—1996.



Virallinen lehti nro 115 E , 16/05/2002 s. 0081 - 0082



KIRJALLINEN KYSYMYS E-2424/01 esittäjä(t): Michiel van Hulten (PSE) ja Ieke van den Burg (PSE) komissiolle (4. syyskuuta 2001) Aihe: ESR:n toteutus Alankomaissa 19941996 Pääjohtaja Odile Quintin kertoi Alankomaiden hallitukselle 20. heinäkuuta 2001 päivätyllä kirjeellään neuvoston asetuksen (ETY) N:o 4253/88(1), annettu 19 päivänä joulukuuta 1988, 24 artiklan mukaisen menettelyn täytäntöönpanosta Euroopan sosiaalirahaston Alankomaissa vuosina 19941996 toteuttamien hankkeiden osalta. 1. Valituista 45 hankkeesta 33:lle tehtiin tutkimus yhä olemassa olevan projektihallinnon tietojen perusteella. Projektihallinnon puuttumisen vuoksi tehtiin seitsemälle hankkeelle tarkastus (review) tilintarkastuskertomusten perusteella. Näistä hankkeista annettiin viiden tapauksen kohdalla ESR:n tuelle merkintä oikein ja kahdelle merkintä epävarma. Tästä huolimatta kaikki seitsemän hanketta merkitään ekstrapoloinnin yhteydessä luokkaan epävarma/väärin. Tämän vuoksi on komission ehdottama oikaisu suuruudeltaan 41 prosenttia 25 prosentin sijaan. Eikö komissio ole sitä mieltä, että tapauksissa, joissa on päädytty tilintarkastuskertomusten perusteella myönteiseen loppuarviointiin, voidaan olettaa kaiken olevan kunnossa, ja että niitä ei pidä missään tapauksessa ottaa kielteisessä mielessä huomioon ekstrapoloinnissa? 2. Vuoden 1997 kevääseen asti vallitsi epätietoisuutta ESR-varojen käyttöä koskevista selkeistä säännöistä. Ecofin-neuvosto pyysi 11. maaliskuuta 1996, että komissio [poistaisi] kaikki epävarmuustekijät menojen hyväksymisen osalta yhteisön varojen käytön takaamiseksi parhaalla mahdollisella tavalla voimassa olevien asetusten mukaisesti. Tämän pyynnön perusteella komissio vahvisti Alankomaita silmällä pitäen päätöksen 97/320/EY(2). Kyseisen päätöksen 1 artiklan 2 kohdassa todetaan: Siltä osin kuin tämän liitteen määräyksissä asetetaan jäsenvaltioille tai tuensaajille uusia tai täydentäviä rasituksia tai ehtoja, niitä sovelletaan ainoastaan 1 kohdassa mainittuun toimintaan, investointeihin, toimenpiteisiin ja hankkeisiin, jotka on valittu 1 päivän toukokuuta 1997 jälkeen. Voiko komissio kertoa, onko valittuihin 45 hankkeeseen liittyvien menojen laillisuutta arvioitaessa otettu 1 artiklan 2 kohdan määräykset huomioon? (1) EYVL L 374, 31.12.1988, s. 1. (2) EYVL L 146, 5.6.1997, s. 7. Anna Diamantopouloun komission puolesta antama vastaus (25. lokakuuta 2001) 1. Vuonna 1997 Alankomaiden viranomaiset päättivät komission tuella korvata ulkopuolisten tilintarkastajien tarkastuskertomukset Arbeidsvoorziening-viraston tilintarkastusosaston tarkastuksilla. Muutokseen ryhdyttiin, koska komission aikaisemmissa tarkastuksissa todettiin, että ulkopuolisten tilintarkastajien kertomuksista ei ollut mitään hyötyä tarkasteltaessa sitä, onko hankkeissa todella noudatettu Euroopan sosiaalirahaston (ESR:n) sääntöjä. Tilintarkastuskertomukset, jotka todettiin ESR:n kannalta hyödyttömiksi vuonna 1996, eivät luonnollisestikaan voi viisi vuotta myöhemmin toimia todisteena ESR-sääntöjen noudattamisesta. Lisäksi sosiaali- ja työministeriön tilintarkastusyksikkö on todennut, että ulkopuoliset tilintarkastajat olivat hyväksyneet myös kaikki sääntöjenvastainen-maininnan saaneet hankkeet. 2. Alankomaiden ministeriön tilintarkastusyksikkö tutki 45 hankkeen tilintarkastuskertomusten laillisuutta ja oikeellisuutta. Komissio on vakuuttunut siitä, että tämä tutkimus perustui hankkeiden aikana voimassa olleisiin asetuksiin ja päätöksiin.